Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel aikoo jatkaa taistelua heti, -
kun ns. humanitaarinen tauko päättyy.
USA:n ulkoministeri Antony Blinken: -
Yhdysvallat toivoo, että tulitaukoa Gazassa pidennetään, -
jotta lisää panttivankeja saadaan vapautettua Hamasin hallusta.
YK varoittaa, että virhearviot Syyriassa -
"voivat sytyttää kymmeniä eri ruuti- tynnyreitä Syyrian rajojen sisällä".
Israel aikoo jatkaa taistelua heti, kun ns. humanitaarinen tauko päättyy.
Israelin sotakabinetin ministeri Benny Gantz, joka toimi aiemmin -
puolustusministerinä ja IDF:n esikuntapäällikkönä, -
vieraili Etelä-Israelin Zikimin yhteisössä.
"Israelilla ei ole muuta vaihtoehtoa kuin taistella", hän painotti.
Olen täällä Zikimin kibbutsissa. Toiminta jatkuu täällä taas.
Se kertoo asukkaiden sankarillisuudesta. He haluavat -
palata jatkamaan elämäänsä ja työtään turvallisissa olosuhteissa.
Mistä löytyy tahtoa, löytyy myös keinoja.
Tehtävämme on löytää tie eteenpäin,
olipa se kuinka vaikea tai pitkä tahansa.
Israel aikoo päättäväisesti jatkaa sotaa ja voittaa sen, -
jotta kaikki pääsevät palaamaan tänne ja muualle.
Tällä hetkellä työskentelemme kaikin keinoin sen eteen, -
että kaikki panttivangit pääsevät palaamaan kotiin.
Tulitauon jälkeen taistelut jatkuvat.
Sotakabinetti on täysin yksimielinen tästä. Meillä ei ole muuta vaihtoehtoa.
Valmistaudumme sodan seuraaviin vaiheisiin -
sekä laajentamaan operointia koko Gazaan.
Tämän jälkeen terroristit ja Hamasin johto -
eivät enää löydä turvasatamaa itselleen.
Olemme sitoutuneet huolehtimaan israelilaisten turvallisuudesta.
Emme palaa, ennen kuin tehtävä on suoritettu loppuun saakka.
Israelin puolustusministeri Joav Gallant -
vieraili Givati-prikaatin sotilaiden luona.
Hän alleviivasi IDF:n ratkaisevaa roolia siinä, että Israel -
voi saavuttaa sotatavoitteensa terrorismin piinaamassa Gazassa.
Tavoitteena on painostaa Hamas antautumaan -
sekä vapauttamaan lisää israelilaisia ja muunmaalaisia panttivankeja.
Tämä on teidän toimintanne ansiota.
Jos te ette painosta Hamasia, mitään ei tapahdu, -
kun taas painostuksen jälkeen -
voimme tarjota vastineeksi lepoa ja rauhaa. Ja sitähän Hamas tarvitsee.
Vastineeksi saamme jotain, mitä itse tarvitsemme.
Tällä taktiikalla syntyy tulosta myöhemminkin.
Gallant kehotti sotilaita pitämään pidennettyä taukoa -
mahdollisuutena syventyä taisteluiden ensimmäisen vaiheen kokemuksiin -
ja ottaa oppia niistä.
Israel valmistautuu laajentamaan taistelukenttää Gazan eteläosaan.
Käyttäkää tämä aika kaikin tavoin hyväksenne. Työ kyllä jatkuu.
Kohteet ja keinot voivat vaihtua, mutta tehtävien intensiteetti ei.
Ottakaa opiksenne edellisistä viikoista ja puikaa oppimaanne yhdessä.
Puolustusvoimien (IDF) esikunta- päällikkö Herzi Halevi korosti, -
että kuluneella viikolla tapahtuneet panttivankien vapautukset -
ovat olleet suoraa seurausta IDF:n saavutuksista taistelukentällä.
Panttivankien paluu on valonpilkahdus meille kaikille.
Samalla se on osoitus siitä, että merkittävä sotilaallinen paine -
ja päättäväinen maaoperaatiomme ovat tuottaneet tulosta.
Olemme onnistuneet luomaan edellytykset -
kansalaistemme palauttamiseksi kotiin. Jatkamme ponnistelujamme.
Halevi painotti myös, että IDF on valmis tuleviin tehtäviinsä -
ja että samalla se valmistautuu sodan seuraavaan vaiheeseen.
Valmistaudumme jatkamaan Hamasin tuhoamisoperaatiota.
Se vie aikaa.
Tavoitteet ovat monimutkaisia mutta ehdottoman oikeutettuja.
Pääministeri Benjamin Netanjahu -
vieraili IDF:n tiedusteluosaston tiedonkeruuyksikössä, -
jonka tehtävänä on tutkia -
IDF:n Hamas-terroristijärjestöltä takavarikoimaa aineistoa.
Vierailun jälkeen Netanjahu painotti sodan kahta päätavoitetta.
Tähän mennessä olemme vapauttaneet 74 panttivankia, -
joukossa alkuperäissuunnitelmassa sovitut 50 naista ja lasta.
Olemme sitoutuneet viemään tämän suunnitelman päätökseen -
ja tuomaan kaikki panttivangit kotiin ― naiset, lapset ja lopulta kaikki.
Olen käymässä IDF:n tiedusteluyksikössä.
Heidän työnsä on tuonut meille paljon uutta tietoa.
Olemme nähneet jotakin pöyristyttävää: -
Gazan asukkaat, siviilit, suojelevat maan alla olevia terroristeja.
Terroristit ovat rakentaneet maan- alaisen kaupungin suojakseen.
Samalla he uhraavat maan pinnalla olevat siviilit.
Israelin puolustusvoimat toimii täysin vastakkaisella tavalla:
se suojelee siviilejä, kun taas Gazassa siviilit suojaavat terroristeja.
Maailman täytyy ymmärtää, mikä meillä on vastassamme.
Aiomme saavuttaa tavoitteemme: vapauttaa panttivangit, tuhota Hamas-
ja varmistaa, että Gaza ei jatkossa muodosta enää uhkaa Israelille.
Sitten Brysseliin. USA:n ulkoministeri Antony Blinken, -
jonka on määrä vierailla lähipäivinä Lähi-idässä, painotti jälleen sitä, -
että Bidenin hallinto toivoo ns. humanitaarisen tauon jatkuvan, -
jotta panttivankeja saadaan vapautettua lisää.
Seuraavien päivien aikana teemme voitavamme tauon pidentämiseksi, -
jotta panttivankeja saadaan lisää ulos -
ja lisää humanitaarista apua sisään.
Israel uurastaa herkeämättä -
pelastaakseen kaikki panttivangit Hamasin hallusta.
Samaan aikaan islamistinen Hamas, -
joka toimii täydessä yhteistyössä Qatarin ja Iranin kanssa, on estänyt -
Punaista Ristiä vierailemasta panttivankien luona Gazassa.
Tällä se rikkoo Qatarin välittämää sopimusta.
Sitten YK:n päämajaan New Yorkissa.
Turvallisuusneuvosto piti Syyria-aiheisen kokouksen.
YK:n Syyrian-apulaislähettiläs antoi neuvostolle tilannepäivityksen -
Syyriaan kohdistuvista monista haasteista.
Iran salakuljettaa kehittyneitä aseita Syyriaan ja sieltä edelleen Libanoniin -
valmistautuakseen sotaan Israelia vastaan.
Silti YK:n Syyria-lähettiläs päätti painottaa sitä, -
että Syyriassa toimivien tahojen virhearvioinnit -
voivat "sytyttää kymmeniä ruutitynnyreitä Syyriassa".
Olemme kuulleet kaikkien asianosaisten tahojen sanovan, -
etteivät ne pyri eskaloimaan tilannetta. Mutta se ei yksinkertaisesti riitä.
Väkivaltaisuudet Syyriassa jatkuvat, -
mukaan lukien Gazan ja Israelin tilanteen heijastusvaikutukset.
Tällaisen väkivallan jatkaminen merkitsee tulella leikkimistä.
Yksikin virhearvio -
― harhautunut tykistöammus tai virheellinen ilmaisku ―
voi sytyttää kymmeniä eri ruutitynnyreitä Syyrian rajojen sisällä.
Syyrian YK-varalähettiläs vuorostaan ilmaisi maansa tuohtumuksen siitä, -
että Israel pyrkii estämään Irania juurtumasta Syyriaan -
ja että Yhdysvallat toimii Syyriassa hävittääkseen Isisin alueelta.
Viitatessaan Israelin ja USA:n toimiin -
syyrialaisdiplomaatti heijasteli tietysti hallintonsa narratiivia.
Israel jatkaa rikoksiaan ja aggressioitaan Syyriaan vastaan.
Tuorein aggressio tapahtui kaksi päivää sitten, -
kun Damaskoksen kansainväliselle lentokentälle -
ja maaseudulla oleviin kohteisiin iskettiin raketeilla.
Lentokenttä jouduttiin jälleen poistamaan käytöstä.
Yhdysvallat on loukannut -
Syyrian suvereniteettia ja alueellista koskemattomuutta.
USA on johtanut Isis-terroristeja vastaan taistelevaa liittoumaa, -
mutta liittouman tosiasiallisena tavoitteena on ollut tukea terrorismia -
sekä horjuttaa Syyrian turvallisuutta ja vakautta -
USA:n ja Israelin intressien edistämiseksi.
Yhdysvaltain YK-lähettiläs Linda Thomas-Greenfield -
selvensi sitä, miksi Yhdysvallat pitää joukkojaan Itä-Syyriassa.
Samalla hän toisti, että Yhdysvalloilla on oikeus puolustaa itseään -
Iranin liittolaisten toistuvia iskuja vastaan.
Iskut, joita Assadin hallinto on tehnyt-
Venäjän ilmaiskujen tuella Idlibin länsiosiin, -
ovat tuhonnet pakolaisten telttamajoituksia.
Lisäksi tuomitsemme Iranin liittolaisryhmien iskut -
USA:n henkilöstöä ja toimitiloja vastaan Irakissa ja Syyriassa.
USA:n joukkojen tehtävänä on -
johtaa kansainvälistä ponnistusta Isisin kukistamiseksi.
Kuten kaikilla YK-jäsenmailla, myös Yhdysvalloilla on oikeus -
itsepuolustukseen YK:n peruskirjan artiklan 51 mukaisesti.
Tästä syystä olemme tehneet kohdennettuja vastaiskuja.
Olemme tarvittaessa valmiit ryhtymään asianmukaisiin lisätoimiin, -
mikäli uusia uhkia ilmenee.